Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Գրադարանավարի օրվա առթիվ

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Գրադարանային համակարգի հարգելի՛ աշխատողներ,

Ջերմորեն շնորհավորում եմ մասնագիտական տոնի՝ Գրադարանավարի օրվա առթիվ։

 Գիրքն ու գիտելիքը բոլոր ժամանակներում համարվում են մարդկության կարևորագույն զենքը, իսկ դրանք պահպանելու և սերունդներին փոխանցելու պատվավոր առաքելությունը եղել և մնում է գրադարանավարինը։

 Հայ ժողովուրդը հնուց ի վեր եղել է տիեզերական գիտելիքների կրող, իսկ գիտելիքը պահպանել է մեհենական գրադարաններում։ Գրերի գյուտից հետո ուսուցչապետի նախաձեռնությամբ հայոց աշխարհում կրկին հիմնվել են գրադարաններ, որպեսզի գիտության լույսը չպակասի գիրն աստվածացնող ժողովրդի կյանքում և չկորչի ազգային ինքնությունը։

 Փոխվել են ժամանակները։ Տեղեկատվական աղբյուրների բազմազանության և տեղեկատվական տեխնոլոգիաների աննախադեպ զարգացման մեր ժամանակներում փոփոխությունների են ենթարկվում նաև գրադարանները, որոնք նոր մարտահրավերներն ընդունում են պատվով: Այսօր փոխվել են ընթերցանության միջոցները, օգնության են եկել էլեկտրոնային գրքերը, սակայն բոլոր ժամանակներում գիրքը եղել և մնում է իմացության հիմնական աղբյուրը, մտքերի անփոխարինելի շտեմարանը։

 Գրադարանային գործի հարգելի՛ աշխատողներ, շնորհակալ ենք ձեզ սպասարկման բարձր մշակույթի, մասնագիտական վարպետության և այն ջանքերի համար, որ ներդնում եք գրադարանային համակարգի զարգացման համար: Մաղթում եմ ձեզ քաջառողջություն, անձնական երջանկություն և հաջողություններ աշխատանքում: